**РЕШЕНИЕ № ПВ – 139 – ПР/2016 год.**

**за преценяване на необходимостта от извършване на оценка на въздействието върху околната среда**

**На основание**: чл.93, ал.1 и ал.5 от Закона за опазване на околната среда (ЗООС); чл.7 ал.1 и чл.8, ал.1 от *Наредбата за условията и реда за извършване на оценка на въздействието върху околната среда* (Наредба за ОВОС), чл.31, ал.4 и ал.6 от Закона за биологичното разнообразие (ЗБР); чл.40, ал.3 и ал.4, във връзка с чл.2, ал.1, т.1 от *Наредбата за условията и реда на извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони* (Наредба за ОС), представена писмена документация от Възложителя по Приложение № 2 към чл.6 от Наредбата за ОВОС и по чл.10, ал.1 и ал.2 от Наредбата за ОС, становища от Регионална здравна инспекция – Пловдив (РЗИ Пловдив)

**Р Е Ш И Х**

**да не се извършва** оценка на въздействието върху околната среда за **инвестиционно предложение**: **„Изграждане на навес и ограда, създаване на трайно насаждение с капково напояване“,** което няма вероятност да окаже значително отрицателно въздействие върху природни местообитания, популации и местообитания на видове, предмет на опазване в защитени зони.

**Местоположение:** в имоти № 69874.10.41, 69874.10.18, 69874.11.12, 69874.10.37, 69874.9.45, 69874.9.90, землище на с. Строево, Община Марица, Област Пловдив

**Възложител: Е. Дингилева**

**Характеристика на инвестиционното предложение:**

Инвестиционното предложение включва изграждане на напоителна система – капково напояване, ново трайно насаждение, навес за складиране на готова продукция и ограда.

Системата за капково напояване ще се развие върху имоти 69874.10.41, 69874.10.18, 69874.11.12, 69874.10.37, 69874.9.45, 69874.9.90, с. Строево, община Марица, област Пловдив. Върху имоти 69874.10.18, 69874.11.12, 69874.10.41, ще се развият новите насаждения и се предвижда изграждане на ограда, а върху имоти 69874.10.37, 69874.9.45, 69874.9.90 има насаждения от ябълки и лозе.

Навеса за складиране на продукцията, на площ от 80 кв.м, ще се реализира върху имот № 69874.10.41, с. Строево, община Марица, област Пловдив.

Най общо напоителната система ще се състои от един главен капков маркуч, положен на 30 см. дълбочина под земята и напоителен капков маркуч над земята. За ябълковите градини напоителния капков маркуч ще бъде положен по земята, а за лозовите насаждения и новите трайни насаждения (череши) ще бъде захванат със скоби на специална корда на 30 см. над земята.

Захранването на капковата система ще се осъществи посредством цистерна захранена с вода от напоителни системи, съгласно писмо на Напоителни системи ЕАД, клон Марица.

С изграждане на системата за капково напояване се цели да се осигури равномерно напояване на насажденията с нисък разход на вода. С капковата система не се предвижда да се подават торове.

Изграждането и експлоатацията на системата за капково напояване не налагат изграждане на нова или промяна на съществуваща пътна инфраструктура.

Инвестиционното предложение попада в обхвата на т.1, буква „в“ от Приложение № 2 на *Закона за опазване на околната среда* (ДВ бр.91 /2002 год.) и чл.2, ал.1, т. 1 от Наредбата за ОС. Съгласно разпоредбата на чл.93, ал.1, т.1 от ЗООС инвестиционното предложение подлежи на процедура по преценяване на необходимостта от извършване на ОВОС.

Имотите в които се предвижда да се реализира инвестиционното предложение не попадат в границите на защитени зони от мрежата НАТУРА 2000 и в защитени територии, съгласно Закона за защитените територии. Най-близо до местоположението на предвиденото за реализиране инвестиционно предложение е защитена зона: BG0000444 „Река Пясъчник” за опазване на природните местообитания и на дивата флора и фауна, приета от МС с Решение №122/02.03.2007 г. (ДВ бр.21/2007 г.). До момента защитената зона не е обявена със заповед на министъра на околната среда и водите.

Инвестиционното предложение подлежи на оценка за съвместимостта му с предмета и целите на опазване на защитените зони по реда на чл.31 ал.4 във връзка с ал.1 от Закона за биологичното разнообразие.

След преглед на представената информация и на основание чл.40, ал.3 от Наредбата по ОС, въз основа на критериите по чл.16 от нея е извършена преценка за вероятната степен на отрицателно въздействие, според която, предвид местоположението, характера и мащаба инвестиционното предложение, реализацията му няма вероятност да окаже значително отрицателно въздействие върху природни местообитания, популации и местообитания на видове, предмет на опазване в защитените зони, поради следните

**мотиви:**

**I. Характеристика на предлаганото строителство, дейности, технологии: обем, производителност, мащабност, взаимовръзка и кумулиране с други предложения, ползване на природни ресурси, генерирани отпадъци, замърсяване и дискомфорт на околната среда, както и риск от инциденти.**

* Инвестиционното предложение включва изграждане на напоителна система – капково напояване, ново трайно насаждение, навес за складиране на готова продукция и ограда в имоти № 69874.10.41, 69874.10.18, 69874.11.12, 69874.10.37, 69874.9.45, 69874.9.90, землище на с. Строево, Община Марица.
* Всички дейности по време на строителството и експлоатацията на инвестиционното предложение ще се осъществяват в границите на предвидената за реализация територия и няма да излизат с влиянието си извън нея.
* При строителството се очаква известно шумово натоварване на околната среда. То ще бъде минимално, локализирано в рамките на ограничен район.
* Незначителните количества отпадъци, генерирани вследствие реализацията и експлоатацията на инвестиционното предложение, ще се управляват съгласно утвърдените нормативни изисквания за дейности с отпадъци.
* Изграждането на система за капково напояване позволява доставяне на поливна вода непосредствено в кореновата система на растенията, като спестява значително разхода на вода.
* В хода на експлоатация на обекта не се предполага замърсяване и дискомфорт на околната среда. Осъществяването на системата за капково напояване има изцяло положителен ефект, свързан с намаляване на почвената ерозия и разхода на вода за напояване.

**II. Местоположение в това число чувствителност на средата, съществуващото ползване на земята, относително наличие на подходящи територии, качеството и регенеративната способност на природните ресурси в района:**

* Във връзка с поискано становище,определящо степента на значимост на въздействието и риска за човешкото здраве, с писмо изх. № 6885/26.10.2016г. РЗИ-Пловдив е потвърдила липсата на здравен риск при осъществяване на инвестиционното предложение.

**III. Способността за асимилация на екосистемата в естествената околна среда**:

* Инвестиционното предложение ще бъде реализирано извън границите на защитени зони от мрежата НАТУРА 2000, поради което с реализацията му не се очаква пряко унищожаване, увреждане или влошаване състоянието на видовете, предмет на опазване на най-близката защитена зона BG0000444 „Река Пясъчник”
* Поради отдалечеността на имотите от защитената зона и характера на дейността, няма вероятност реализацията на ИП да доведе до безпокойство на видовете, предмет на опазване в защитената зона и до намаляване на благоприятното им природозащитно състояние.
* Реализирането на инвестиционното предложение не предполага генериране на емисии и отпадъци във вид и количества, които могат да окажат значително отрицателно въздействие върху защитената зона и нейните елементи.

**IV. Характеристика на потенциалните въздействия - териториален обхват, засегнато население, включително трансгранични въздействия, същност, големина, комплексност, вероятност, продължителност, честота, обратимост**:

* Териториалният обхват на въздействие в резултат на строителството и експлоатацията на инвестиционното предложение е ограничен и локален в рамките на гореописаните имоти.
* Не се очаква неблагоприятно въздействие върху компонентите и факторите на околната среда и върху човешкото здраве.
* Реализацията на предложението не предполага трансгранично въздействие.
* Въздействието в резултат на експлоатацията на бъдещия обект ще бъде дълготрайно, съгласно срока на експлоатацията му.

**V. Обществен интерес към предложението за строителство, дейности или технологии:**

* В изпълнение на изискванията на чл. 6, ал. 9 и ал. 10 от Наредбата за ОВОС е осигурен обществен достъп до изготвената информация по Приложение 2, като са представени копия от документацията на Община Марица и Кметство с. Строево. Община Марица и Кметство с. Строево писмено са информирали РИОСВ-Пловдив, за липса на постъпили възражения относно инвестиционното предложение.
* Към момента на издаване на настоящото решение в РИОСВ-Пловдив не са изразени устно или депозирани писмено жалби, възражения и становища срещу реализацията на инвестиционното предложение.

**Настоящото Решение се отнася само за конкретно заявеното предложение и в посочения капацитет**.

**Решението не отменя задълженията на Възложителя за изпълнение на изискванията на Закона за опазване на околната среда и други специални закони и подзаконови нормативни актове и не може да служи като основание за отпадане на отговорността съгласно действащата нормативна уредба.**

**При промяна на инвестиционното предложение, на Възложителя или на някои от обстоятелствата, при които е било издадено настоящето Решение, Възложителят /новият Възложител/ трябва да уведоми РИОСВ гр. Пловдив до 14 дни след настъпване на измененията.**

**Настоящото Решение губи правно действие, ако в срок 5 години от датата на влизането му в сила не е започнало осъществяването на инвестиционното предложение.**

**Решението може да бъде обжалвано чрез РИОСВ- Пловдив пред Министъра на околната среда и водите и/или Административен съд– Пловдив в 14-дневен срок от съобщаването му на заинтересованите лица и организации по реда на Административнопроцесуалния кодекс.**

**Доц. Стефан Шилев 08.11.2016г.**

*Директор на РИОСВ - Пловдив*

Съгласували:............. Изготвили: ..............08.11.2016г.

Д. Димитров, Директор Дирекция „ПД Ж. Боева, мл.експерт

К.Казанджиев, юрисконсулт ………….. Д. Величкова, ст. експерт ………..